Ego Delardus dominus Montis Beleti volo notum fieri presentes litteras inspecturis quod Delardus pater meus pro remedio anime sue et omnium tam predecessorum quam successorum suorum me presente et laudante dedit Beate Marie Cistercii et fratribus ibidem Deo servientibus sed et omnibus abbatiis Cisterciensis ordinis in perpetuam elemosinam liberum transitum per terram et aquam in tota potestate mea sine omni pedagio et exactione et consuetudine seculari de omnibus rebus suis et hoc ipsum laudavit Agnes mater mea. Ut autem illa donatio maiorem obtineat firmitatem ego ipsam presentis scripti et sigilli mei patrocinio confirmavi et venerabilem Pontium Masticonensem episcopum diligenter rogavi ut hoc ipsum sigilli sui appositione muniret. Ita quod si successu temporis aliquis contra predictam donationem veniret prefatus episcopus et successores eius in illum excommunicationis sentenciam promulgarent. Ego igitur Pontius Masticonensis episcopus prescripte donationis scripto sigillum meum apposui ad preces viri nobilis memorati.